Kylie Masse

| Kylie Masse |
| --- | --- |
 Kylie Masse vuonna 2021.
Henkilötiedot
Syntynyt: 18. tammikuuta 1996 (ikä 28) Windsor, Ontario
Kansalaisuus:   Kanada
Uimari
Lajit:  selkäuinti
Voitot:  2 maailmanmestaruutta
  [ Muokkaa Wikidatassa ]   
| Mitalit> Maa:   Kanada. Olympialaiset  | Mitalit> Maa:   Kanada. Olympialaiset  | Mitalit> Maa:   Kanada. Olympialaiset  | Maa:   Kanada>  |
| --- | --- | --- | --- |
|  Hopeaa | Tokio 2020 | 100 m selkäuinti |  |
|  Hopeaa | Tokio 2020 | 200 m selkäuinti |  |
|  Pronssia | Rio 2016 | 100 m selkäuinti |  |
|  Pronssia | Tokio 2020 | 4×100 m sekauinti |  |
|  Pronssia | Pariisi 2024 | 200 m selkäuinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Budapest 2017 | 100 m selkäuinti |  |
|  Kultaa | Gwangju 2019 | 100 m selkäuinti |  |
|  Kultaa | Budapest 2022 | 50 m selkäuinti |  |
|  Hopeaa | Budapest 2022 | 100 m selkäuinti |  |
|  Pronssia | Budapest 2017 | sekajoukkueiden 4×100 m sekauinti |  |
|  Pronssia | Gwangju 2019 | 200 m selkäuinti |  |
|  Pronssia | Gwangju 2019 | 4×100 m sekauinti |  |
|  Pronssia | Budapest 2022 | 4×100 m sekauinti |  |
|  Pronssia | Fukuoka 2023 | 4×100 m sekauinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Hopeaa | Windsor 2016 | 100 m selkäuinti |  |
|  Hopeaa | Windsor 2016 | 4×100 m sekauinti |  |
|  Hopeaa | Abu Dhabi 2021 | 50 m selkäuinti |  |
|  Hopeaa | Abu Dhabi 2021 | 100 m selkäuinti |  |
|  Hopeaa | Abu Dhabi 2021 | 200 m selkäuinti |  |
|  Hopeaa | Abu Dhabi 2021 | 4×100 m sekauinti |  |
|  Hopeaa | Budapest 2024 | sekajoukkueiden 4×50 m sekauinti |  |
|  Pronssia | Melbourne 2022 | 200 m selkäuinti |  |
|  Pronssia | Melbourne 2022 | 4×100 m sekauinti |  |
|  Pronssia | Melbourne 2022 | sekajoukkueiden 4×50 m sekauinti |  |
|  Pronssia | Budapest 2024 | 50 m selkäuinti |  |
| Tyynenmeren-mestaruuskilpailut  | Tyynenmeren-mestaruuskilpailut  | Tyynenmeren-mestaruuskilpailut  |  |
|  Kultaa | Tokio 2018 | 100 m selkäuinti |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Gold Coast 2018 | 100 m selkäuinti |  |
|  Kultaa | Gold Coast 2018 | 200 m selkäuinti |  |
|  Kultaa | Birmingham 2022 | 50 m selkäuinti |  |
|  Hopeaa | Gold Coast 2018 | 50 m selkäuinti |  |
|  Hopeaa | Gold Coast 2018 | 4×100 m sekauinti |  |
|  Hopeaa | Birmingham 2022 | 100 m selkäuinti |  |
|  Hopeaa | Birmingham 2022 | 200 m selkäuinti |  |
|  Hopeaa | Birmingham 2022 | 4×100 m sekauinti |  |
|  Hopeaa | Birmingham 2022 | sekajoukkueiden 4×100 m sekauinti |  |
Kylie Masse (s. 18. tammikuuta 1996 Windsor, Ontario) on kanadalainen uimari, joka on erikoistunut selkäuintiin. Hän on viisinkertainen olympiamitalisti ja kolminkertainen maailmanmestari.
Masse voitti vuonna 2015 universiadeissa kultaa 100 metrin selkäuinnissa. Seuraavana vuonna hän saavutti Rion olympialaisissa pronssia samalla matkalla ja sijoittui 4 × 100 metrin sekauintiviestissä viidenneksi. Lyhyen radan MM-kilpailuissa 2016 hän sai hopeaa 100 metrin selkäuinnissa ja sekauintiviestissä. Budapestin MM-kilpailuissa 2017 hänestä tuli ensimmäinen uinnin maailmanmestaruuden voittanut kanadalaisnainen, kun hän voitti 100 metrin selkäuinnin maailmanennätysajalla 58,10. Sekajoukkueiden sekauintiviestissä hän saavutti MM-pronssia, ja naisten sekauintiviestissä hän sijoittui neljänneksi sekä 200 metrin selkäuinnissa viidenneksi. Vuonna 2018 hän voitti Kansainyhteisön kisoissa kultaa 100 ja 200 metrin selkäuinnissa sekä saavutti hopeaa 50 metrin selkäuinnissa ja sekauintiviestissä. Tyynenmeren-mestaruuskilpailuissa hän voitti kultaa 100 metrin selkäuinnissa sekä sijoittui neljänneksi 200 metrin selkäuinnissa.
Gwangjun MM-kilpailuissa 2019 Masse voitti kultaa 100 metrin selkäuinnissa ajalla 58,60, ja täten hänestä tuli ensimmäinen saman lajin kaksissa peräkkäisissä MM-kilpailuissa voittanut kanadalaisuimari. Lisäksi hän saavutti pronssia 200 metrin selkäuinnissa ja 4 × 100 metrin sekauintiviestissä. Hänet valittiin Kanadassa kolmannen peräkkäisen kerran vuoden parhaaksi naisuimariksi. Vuodelle 2021 siirretyissä Tokion olympialaisissa hän saavutti hopeaa 100 metrin selkäuinnissa ajalla 57,72, millä hän hävisi Australian Kaylee McKeownille 0,25 sekuntia, ja 200 metrin selkäuinnissa ennätysajallaan 2.05,42 McKeownin oltua tällä kertaa 0,74 sekuntia nopeampi. Masse saavutti pronssia 4 × 100 metrin sekauintiviestissä, jossa hän oli avausosuuden nopein ajallaan 57,90. Samana vuonna käydyissä Abu Dhabin lyhyen radan MM-kilpailuissa hän saavutti hopeaa 50, 100 ja 200 metrin selkäuinneissa sekä 4 × 100 metrin sekauintiviestissä.
Masse saavutti Budapestin MM-kilpailuissa 2022 kultaa 50 metrin selkäuinnissa ajalla 27,31, hopeaa 100 metrin selkäuinnissa ja pronssia 4 × 100 metrin sekauintiviestissä. Lisäksi hän oli viides 200 metrin selkäuinnissa. Saman vuoden Birminghamin Kansainyhteisön kisoissa hän saavutti kultaa 50 metrin selkäuinnissa ajalla 27,31 sekä hopeaa 100 ja 200 metrin perhosuinnissa ja molemmissa sekauintiviesteissä. Vuoden päätteeksi hän saavutti Melbournen lyhyen radan MM-kilpailuissa pronssia 200 metrin selkäuinnissa, sekajoukkueiden 4 × 50 metrin sekauintiviestissä sekä naisten 4 × 100 metrin sekauintiviestissä, jossa hän ui vain alkuerissä. Fukuokan pitkän radan MM-kilpailuissa 2023 hän sai pronssia 4 × 100 metrin sekauintiviestissä sekä sijoittui 50 ja 100 metrin selkäuinneissa neljänneksi ja 200 metrin selkäuinnissa viidenneksi. Pariisin olympialaisissa 2024 hän saavutti pronssia 200 metrin selkäuinnissa ajalla 2.05,57 ja sijoittui 100 metrin selkäuinnissa neljänneksi. Budapestin lyhyen radan MM-kilpailuissa 2024 hän sai hopeaa sekajoukkueiden 4 × 50 metrin sekauintiviestissä ja pronssia 50 metrin selkäuinnissa.
Massen pitkän radan selkäuintiennätykset ovat 50 metrillä 27,18 Kanadan MM-karsinnoista 2022, 100 metrillä 57,70 Kanadan olympiakarsinnoista 2021 ja 200 metrillä 2.05,42 Tokion olympialaisten loppukilpailusta. Lyhyellä radalla hänen ennätyksensä samoilta matkoilta ovat 25,62 ja 55,22 lyhyen radan MM-kisoista 2021 sekä 2.01,26 lyhyen radan MM-kilpailuista 2022.